-Ցավոք, Դուք ճիշտ եք: Պետք է հիշեմ Նապոլեոն Բոնապարտի մասին Եվգենի Տառլեի գրած խոսքերը: Նապոլեոն Բոնապարտը չէր վախենում իրեն հանճարեղ մարդկանցով շրջապատելուց, որովհետև այդ հանճարեղների մեջ ինքն առաջինն էր: Այո, այսօր երևացող մարդիկ չկան Փաշինյանի կողքին, բայց կարծում եմ, հետագայում կլինեն: Դրա համար մի խորհուրդ եմ տալիս Փաշինյանին. երբ նրա կողքին կանգնածները կասեն՝ շեֆ, դու ճիշտ ես, պետք է այդ մարդկանցից վայրկյան առաջ ազատվել: Ես խորհրդարանական աշխատանքներից մի դեպք եմ հիշում (ի դեպ, այդ ժամանակ Փաշինյանն իմ կողքին էր նստած). երբ պետական պարտքի մասին քննարկում եղավ, ու նախաձեռնություն ներկայացնողն ասաց, թե հանրապետության նախագահն իմաստուն որոշում է կայացրել, այդ պահին հասկացա, որ մեր վերջը լավ չի լինելու, քանի որ պետական պարտք վերցնելը համարում էին նախագահի իմաստուն քայլ: Աշխարհի փորձը ցույց է տալիս, որ առաջին դեմքի մոտ հաճախ հավաքվում են ոչ ադեկվատ մարդիկ: